Ek het in Mrt 2011 'n rekening van Eskom gekry van R70 000,-. Ek betaal die rekening, soos ek dit ontvang, gereeld. Eskom beweer hulle het my rekening her-bereken vanaf Mrt 2003 tot Mrt 2011. Dit klink nie vir my wettig om 'n rekening so lank terug te her bereken nie. Hulle dring daarop aan dat ek die R70 000 binne 12 mnde moet terug betaal. Die lesing by die meter is gereeld gelees, waarvan die laaste keer voor Mrt 2011, tydens Nov 2010 geneem is, deur die persone wat van plaas tot plaas gaan lees. Dit is dieselfde as wanneer 'n persoon sy selfoon rekening elke maand betaal en na 8 jaar besef die selfoon maatskapy hulle het die rekening verkeerd bereken, en stuur 'n rekening van 'n her berekende bedrag van R 50 000,-.
Ek is bevrees met Eskom is daar net een oplossing en dit is om 'n prokureur betrokke te kry. Ek het etlike jare gelede ook 'n situasie met 'n klient gehad dat hulle hom meer gevra het as waarop hulle geregtig is, maar ons kon dit redelikerwys uitsorteer en het 'n aanvaarbare afbetaling gereel op 'n ooreengekome bedrag.
Konsulteer asb 'n prokureur, en jou prokureur sal dan eerstens moet vasstel op grond waarvan beweer Eskom hulle is geregtig op hierdie geld, want soos u se, dit was hulle fout, hoekom moet u daarvoor betaal? Tweedens moet hy hulle op verjaring wys. Vir gewone mense is die tydperk 3 jaar, maar vir die staat 6 jaar. Ek dink egter dit is onkonstitusioneel en die staat moet oor die selfde kam geskeer word op grond van die beginsel van gelykheid voor die gereg. Dit is egter nog nie Konstitusionele Hof toe nie.
Ek sou voorstel dat u en die ander persoon in die omgewing staan saam en besoek saam 'n prokureur. Eendrag maak mag!